Temeljem čl. 30. Statuta Grada Bakra („Službene novine PGŽ“ broj 25/09, 37/09, 44/13 i „Službene novine Grada Bakra“ br. 11/14), a u svezi s člankom 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge – nastavno: Uredba (“Narodne novine” broj 26/15), i člankom 28. Pravilnika o financiranju programa, projekata i manifestacija za zadovoljenje javnih potreba Grada Bakra (“Službene novine

Grada Bakra broj 13/15), gradonačelnik Grada Bakra donosi

**KRITERIJE ZA VREDNOVANJE PROGRAMA JAVNIH POTREBA U KULTURI, ZDRAVSTVENOJ ZAŠTITI I**

**DRUŠTVENIM DJELATNOSTIMA NA PODRUČJU GRADA BAKRA**

# OPĆE ODREDBE

*Članak 1.*

Ovim se aktom utvrđuju kriteriji i postupak utvrđivanja programa javnih potreba u kulturi, zdravstvenoj zaštiti i društvenim djelatnostima, za koje se osiguravaju sredstva u proračunu Grada Bakra.

Navedeni kriteriji odnose se na utvrđivanje kulturnih, zdravstvenih i društvenih programa od interesa za Grad Bakar, a koji postaju sastavni dio Programa javnih potreba u kulturi, zdravstvenoj zaštiti i društvenim djelatnostima Grada Bakra koji donosi Gradsko vijeće za svaku kalendarsku godinu zajedno s proračunom.

*Članak 2.*

Javne potrebe u kulturi, za koje se sredstva osiguravaju u proračunu Grada Bakra jesu kulturne djelatnosti i poslovi, akcije i manifestacije koje obuhvaćaju:

1. *Aktivnosti izdavačke djelatnosti*
2. *Rad s djecom i mladima*
3. *Očuvanje čakavštine i tradicionalnih običaja*
4. *Poticanje domaće i međunarodne suradnje kulturno umjetničkih udruga*
5. *Programi obilježavanja Dana mjesta, te državnih i vjerskih praznika*
6. *Poticanje kulturnog amaterizma*
7. *Očuvanje karnevalskih običaja*

Javne potrebe u zdravstvenoj zaštiti, za koje se sredstva osiguravaju u proračunu Grada Bakra jesu djelatnosti i poslovi, akcije i manifestacije koje obuhvaćaju:

1. *Promicanje zdravog načina života i zaštite zdravlja*
2. *Sufinanciranje programa liječenja od ovisnosti*

Javne potrebe u društvenim djelatnostima, za koje se sredstva osiguravaju u proračunu Grada Bakra jesu djelatnosti i poslovi, akcije i manifestacije koje obuhvaćaju:

1. *Rad s djecom i mladima*
2. *Unapređivanje kvalitete života osoba starije dobi*
3. *Očuvanje tradicionalnih običaja*
4. *Promocija etno baštine i povijesne postrojbe Grada Bakra*
5. *Aktivnosti vezane uz očuvanje sjećanja na NOB i Domovinski rat*
6. *Ekološke akcije čišćenja okoliša*
7. *Projekt održavanja lovno gospodarskih objekata*

# POSTUPAK UTVRĐIVANJA PROGRAMA

*Članak 3.*

Utvrđivanje kulturnih, zdravstvenih i društvenih programa od interesa za Grad Bakar i njihovo uvrštavanje u programe javnih potreba provodi se putem Javnog poziva.

Pravo podnošenja prijave na Javni poziv imaju udruge, samostalni umjetnici, umjetničke organizacije i ostale pravne i fizičke osobe koje obavljaju neku od djelatnosti iz područja na koje se odnosi Javni poziv za predlaganje programa javnih potreba u kulturi, zdravstvenoj zaštiti i društvenim djelatnostima na području Grada Bakra.

*Članak 4.*

Program Javnih potreba u kulturi, zdravstvenoj zaštiti i društvenim djelatnostima Grada Bakra organiziran je u tri područja:

1. *Djelatnost udruga i drugih organizacija u kulturi (programska djelatnost udruga)*
2. *Djelatnost udruga i drugih organizacija koje rade na promicanju i očuvanju zdravog načina života*
3. *Društvene djelatnosti*

# KRITERIJI ZA VREDNOVANJE

*Članak 5.*

Kriteriji za vrednovanje predstavljaju mjerila prema kojima Povjerenstvo razmatra i predlaže programe za svako pojedino područje kulture, zdravstvene zaštite i društvenih djelatnosti.

*Članak 6.*

Kriteriji za vrednovanje su slijedeći:

1. Kvaliteta sadržaja, izvornost, kreativnosti, inovativnost i edukativnost programa

2. Značaj za razvoj pojedine djelatnosti te kulture i umjetničkog stvaralaštva na području Grada Bakra

3. Programski kontinuitet

4. Kvaliteta dosadašnjeg rada, uspjesi i iskustvo u provođenju programa predlagatelja te urednost ispunjavanja prethodnih ugovornih obaveza prema Gradu Bakru

5. Aktivnosti sudjelovanja u manifestacijama Grada Bakara izvan ugovornih obaveza udruge

6. Suradnja na lokalnoj, regionalnoj, nacionalnoj i međunarodnoj razini

7. Struktura i brojnost izvođača programa (broj, dob, spol i sl.)

8. Uključenost partnera u program te jasna obrazloženost uloga pojedinog partnera u provedbi programa.

# IZVJEŠĆIVANJE I NADZOR

*Članak 7.*

Nadležni upravni odjel Grada nadzire izvršenje programa javnih potreba te prati korištenje i utrošak sredstava za programe.

# ZAVRŠNE ODREDBE

*Članak 8.*

Ovi kriteriji stupaju na snagu danom donošenja.

KLASA: 022-01/16-01/43

URBROJ: 2170-02-03/5-16-18

Bakar, 12. prosinca 2016.

Gradonačelnik

Tomislav Klarić